Admiraliteedi Luureosakond

Admiraliteedi Luureosakond (The Naval intelligence Division) oli 1887. aastal loodud Suurbritannia ja Iirimaa Ühendkuningriigi Sõjamerelaevastiku Ministeeriumi ehk Admiraliteedi teabehankeorganisatsioon.

Suurbritannia sõjaväeluure – sõjamerejõudude iseseisev Admiraliteedi luureosakond liideti 1965. aastal pärast Suurbritannia Kaitseministeeriumi loomist ühisesse Kindralstaabi Luurevalitsusse.

Admiraliteedi Luureosakonna ülesandeks oli koguda ja analüüsida igakülgset informatsiooni sõjapidamiseks merel ja valmistada ette Kuningliku laevastiku üksikasjalik mobilisatsiooniplaan.

Sõjamerejõudude Luureosakonna direktorid (Director of Naval Intelligence (DNI))
 mereväekapten William Henry Hall, 1887–1889
 tiibadmiral Cyprian Bridge, 1889–1894
 tiibadmiral Lewis Beaumont, 1895–1899
 tiibadmiral, Reginald Custance, 1899–1902
 tiibadmiral prints Louis Battenberg, 1902–1905
 kapten Charles Ottley, 1905–1907
 tiibadmiral, Edmond Slade, 1907–1909
 tiibadmiral Alexander Bethell, 1909–1912
 kapten Thomas Jackson, 1912–1913
 tiibadmiral Henry Oliver, 1913–1914
 tiibadmiral Reginald 'Blinker' Hall, 1914–1919
 tiibadmiral, Hugh 'Quex' Sinclair, 1919–1921
 tiibadmiral, Maurice Swynfen Fitzmaurice, 1921–1924
 tiibadmiral, Alan Hotham, 1924–1927
 tiibadmiral, William Wordsworth Fisher, 1926–1927
 tiibadmiral, Barry Domvile, 1927–1930
 tiibadmiral, Cecil Usborne, 1930–1932
 tiibadmiral, Gerald Charles Dickens, 1932–1935
 viitseadmiral, James Troup, 1935–1939
 viitseadmiral, John Henry Godfrey, 1939–1943
personaalne sekretär Ian Fleming
 tiibadmiral, Edmund Rushbrooke, 1943–1946
 viitseadmiral, Vice-Admiral Edward Parry, 1946–1948
 tiibadmiral, Eric Longley-Cook, 1948–1951
 tiibadmiral, Anthony Buzzard, 1951–1954
 viitseadmiral, John Inglis, 1954–1960
 viitseadmiral, Norman Denning, 1960–1964
 tiibadmiral, Patrick Graham, 1964–1965

Admiraliteedi Luureosakond Esimese maailmasõja ajal 

Admiraliteedi Luureosakond Teise maailmasõja ajal 
Sõjamerejõudude luureosakonna organisatsioon 1939. aastast
NID 1. Põhi (Suursaksa Riik ja Saksamaa poolt okupeeritud territooriumid, Šveits, Rootsi ja Soome)
NID 2. Lääs (Põhja- ja Lõuna-Ameerika riigid, Gröönimaa, Island, Iirimaa, Lääne-India, Falklandi saared ja Fääri saared)
NID 3. Lõuna (Itaalia, Türgi, Kreeka, Hispaania, Portugal, Balkani maad (Jugoslaavia – Bosnia ja Hertsegoviina, Horvaatia, Makedoonia, Montenegro, Serbia, Kosovo, Sloveenia; Bulgaaria, Albaania, Rumeenia), Lähis-Ida, Aafrika)
NID 4. Ida (NSV Liit, India, Birma, Malaisia, Siiam, Ida-India, Prantsuse Indohiina, Jaapan, Austraalia, Uus-Meremaa)
NID 5, vastuluure ja julgeoleku allosakond
NID 6, oli Luureosakonna topograafilise luurega tegelev allosakond, mis 1944. aastal reorganiseeriti kõik Briti sõjaharud mereväge, maaväge ja Kuninglikku Lennuväge varustavaks Teenistustevaheliseks Topograafiaosakonnaks;
NID 8 (Operational Intelligence Centre), oli kogutud informatsiooni analüüsikeskus, ülem Lieutenant-Commander Norman Denning. Keskusse koondus peale ALO allüksuste ka informatsioon MI-6-ist, MI-5-st, RAF-ist ja side- ja raadioluurekeskusest Government Code and Cypher School/GC&CS-st Bletchley Parkist.
Allveelaevade jälgimise kabinet (Submarine Tracking Room), ülem kapten Rodger Winn, RNVR
NID 10, vastutas julgeoleku eest mereväes, sidesüsteemide ohutuse ja sidepidamisel kasutatavte šifrite ja šifreerimissüsteemide eest, allosakonda juhatas Luureosakonna direktori abi; 
NID 11, tegeles sõjavangidelt informatsiooni kogumisega;
NID 19, (Information Section) Informatsiooniallosakond, vastutas kontaktide eest ajakirjanduse ja pressiga ning avaldas ka iganädalasi uudisajakirju olustikust laevastikule (Weekly Intelligence Report). 
NID 17 ehk Kabinet 39 Admiraliteedis, oli Luureosakonna direktori, kes asus Kabinet 38-s personaalne staap ning ajukeskus, mis vastutas sidepidamise eest luureteenistustega, luureoperatsioonide planeerimise ja luuretegevuse koordineerimisega.
NID 17, koosseisus oli ka Luureosakona direktori John Henry Godfrey isiklik abi/sekretär (inglise keeles personal assistant) RNVR Ian Fleming (koodnimi 17F); 
NID 17 allosakond NID 17M, tegeles Saksamaa sõjaväeluure Abwehrile ka desinformatsioonimaterjalide ettevalmistamisega, mida edastati Suurbritannia luureühenduse läbi viidud desinformatsioonioperatsioonide käigus, kus kasutati tabatud ning XX komitee poolse hukkamise ähvardusel ülevärvatud saksa luure topeltagente. 
NID 21,
Ian Fleming juhendas luureosakonnale alluvat erigruppi Kommando 30 ehk Rünnakrühm 30 (30 Commando, or 30 Assault Unit), mille koosseisus olid lahingualase ja šeifide avamisel eriettevalmistuse saanud sõjaväelased, kelle ülesandeks oli pealetungioperatsioonide käigus koos eesliini väeosadega vallutada saksa sõjaväe ja luurele huvipakkuvate objektide vallutamine ning sealt huvipakkuva dokumentatsiooni hankimine;
1944. aastal moodustati Luureosakonna juurde veel erigrupp (T-Force), mille ülesandeks oli analoogselt Rünnakrühm 30-ga, Briti sõjaväele huvipakkuvate sõjaväeliste ja tuumapommi alaste uuringukeskuste ning mürkgaasi ja raketiteadusega tegelevate uuringute laboratorite hõivamine koos seal oleva dokumentatsiooni ja teadlaste vangistamine. Grupp viis läbi saksa sõjaväesadamas Kielis asunud uurimiskeskuse raketiinseneride vangistamise, kes tegelesid rakettide, suunatavate mürskude (V-1, V-2, V-3) ning uut tüüpi allveelaevade väljatöötamisega.
Admiraliteedi Luureosakonna direktori John Henry Godfrey initsiatiivil loodi ka Teenistustevaheline Topograafiaosakond (Inter-Service Topographical Department (ISTD)), mis kaasates Suurbritannia ülikoolide teadlasi ning teiste luureühenduste oskusteavet valmistasid ette liitlasvägede kavandatud maabumis- ning sõjategevuspiirkondade kohta klimaatilis-geograafilisi ülevaateid. Ülevaated võimaldasid ette valmistada vägesid ja nende varustusvajadusi vastavale konkreetsele piirkonnale jne. Kuna liitlasväed ja Briti Ekspeditsioonikorpus arendasid sõjategevust Teise maailmasõja ajal nii Aafrikas, Euroopas kui ka Vahemere maades, olid ettevalmistused erinevates kliimavöötmetes ning geograafilistes piirkondades suuresti varieeruvad.

Luureosakonna tegevus Teise maailmasõja ajal
Operatsioon MINCEMEAT, mille käigus Luureosakonna ametnikud Ewen Montagu juhtimisel viisid läbi desinformatsioonioperatsiooni, mille käigus 30. aprillil 1943 toimetati Suurbritannia allveelaevaga Suursaksa Riiki Francisco Franco poolt varjatult toetava Hispaania rannikule Suurbritannia mereäeohvitseri vormis "major Martini" (tegelikult enesetapu sooritanud töötu Michael Glyndwri) surnukeha, kelle juures olevate dokumentide juurde paigutati võltsitud kiri kindral Harold Alexanderilt, milles kirjeldati kavandatavaid lahinguoperatsioone Saksamaa vägede vastu invasioonina Kreeka, Sardiinia ja Sitsiilia piirkonda. Desinformatsiooni eesmärk oli suunata põhilised Saksamaa kaitseettevalmistused ja sõjajõud eemale kavandatavast liitlasvägede Normandia dessandi maabumispaigast Normandiast Prantsusmaa põhjarannikul, mis toimus 6. juunil 1944. Hispaania võimud võimaldasid merest leitud surnukeha juures olevate dokumentidega tutvuda Hispaania saksa saadikul, kes edastas valeinformatsiooni Saksamaa sõjalisele juhtkonnale, kes võttis selle aluseks sõjalise tegevuse planeerimisel, mille kohta saadi ka Suurbritannias kinnituse saksa poole salajase sidepidamise dešifreerimise (Enigma) tulemusel.
Operatsioon Ruthless, plaan kasutades Saksamaa eraldusmärkidega lennukeid päästa uppuvaid saksa sõjaväe laevu, et sealt hankida dešifreerimistööks vajalikke koodiraamatuid ja Enigma šifreerimismasinaid.
Operatsioon Goldeneye, Gibraltari kaitseoperatsioon juhuks, kui Hispaania liitub Kolmikliiduga ja ründab seda Vahemere strateegilist tähtsust omavat punkti.

Vaata ka
MI-6
Special Operations Executive
US Office of Naval Intelligence, , homepage of US Office of Naval Intelligence

Kategooria:Luureagentuurid
Kategooria:Suurbritannia asutused
Kategooria:Suurbritannia Teises maailmasõjas